SA derde vriendelikste land in die wêreld | Nuus24
SA derde vriendelikste land in die wêreld
Meer SA'ners besoek Kangogrotte
SA se beeld verbeter
Kaapstad – Indien jy verhuis sê hulle jy moet mooi kies want jy kan nooit weer huis toe gaan nie – en as jy na Nieu-Seeland, Australië of Suid-Afrika verhuis sal jy nooit weer wil terugkeer nie.Dít is die lande waar dit die maklikste is om met inwoners bevriend te raak, die taal aan te leer, in te pas by die nuwe kultuur en in die gemeenskap te integreer, toon die uitslae van HSBC Bank International se jaarlikse Expat Explorer-opname wat verlede maand uitgereik is.Nieu-Seeland het die hoogste telling in al vier kategorieë gehad. 75% van respondente wat daar woon, het gesê hulle integreer goed in die plaaslike gemeenskap. In Australië was dit 77% en Suid-Afrika 79%.HSBC het 3 385 uitgewekenes in 100 lande tussen Mei en Julie 2011 ondervra. Omdat lande met minder as 30 respondente beskou word as statisties onbeduidend, is daar net 31 lande op die ranglys. Bermuda wat verlede jaar hoog op die lys was, is vanjaar weens te min respondente uitgesluit.Die Verenigde Arabiese Emirate is laaste op die lys.– Lees meer hier– Volg Nuus24 op Twitter Lees meer oor: nieu-seeland | australië | suid-afrika VOLGENDE OP NUUS24X